Beethovens andre

Beethovens 2nd er en amerikansk barnefilm fra 1993, regissert av Rod Daniel.Internet Movie Database: Rod Daniel Besøkt 12. april Dette er oppfølgeren til filmen Beethoven fra 1992. Hovedrollene spilles av Charles Grodin, Bonnie Hunt og Debi Mazar. Opprinnelig var det ikke planlagt noen oppfølger til den første Beethoven-filmen, men denne viste seg å være en økonomisk suksess. Ingen av skuespillerne som var med i de to første Beethoven-filmene var med i noen av de senere filmene.

 Sammendrag 
Filmen begynner i hjemmet til Newton-familien hvor George, Alice, deres tre barn (Ryce, Ted og Emily), og Sankt bernhardshund Beethoven bor sammen. Beethoven møter Missy, en annen St. Bernard-hund, hvis eiere, Regina og Brillo, krangler om hvem som skal få Missy etter skilsmissen. Regina krever $ 50 000 fra Brillo og hun nekter å gi fra seg Missy før hun har fått pengene og skilsmissen er gjennomført. Med Beethovens hjelp stikker Missy av fra Regina, og Beethoven og Missy blir forelsket. De får fire valper sammen som blir oppdaget nærmest samtidig av Regina, Ted og Emily. Regina får tak i Missy og de fire valpene igjen, og hun legger planer om å bli kvitt valpene. Men Gus, vaktmesteren som først fant Missy og valpene, nevner at Regina kan selge valpene og tjene masse penger på dette.

Ted og Emily er redd for at Regina kommer til å drukne valpene, så de tar med seg alle valpene hjem. De prøver å skjule valpene fra faren sin, George, fordi de tror at han ikke vil beholde valpene. Regina blir forbannet over at valpene har forsvunnet og hun planlegger hevn. Ryce, Ted og Emily prøver å ta seg av valpene, og de står opp midt på natten og skulker skolen for å ta seg av dem. George og Alice oppdager valpene. George blir sint i begynnelsen, men motvillig går han med på å beholde dem inntil videre. På dette tidspunktet, de er cirka 8 til 10 uker gamle, og barna gir dem navnene Chubby, Dolly, Tchaikovsky og Moe. Familien har betydelige økonomiske problemer, og de får tilbud om et gratis opphold i en leilighet ved en stor innsjø som eies av en av Georges forretningsforbindelser. Beethoven og valpene blir også med på ferien. Ryce går til en fest hvor alle vennene hennes drikker seg veldig fulle, og hun blir låst inne i et rom av hennes tidligere kjæreste, Taylor Devereaux. Beethoven river huset nesten fra hverandre, for å finne Ryce.

Regina og hennes nye kjæreste, Floyd, bor på et sted som er ukjent for Brillo, tilfeldigvis i nærheten av Newton-familiens ferie-bolig. Hele familien går til en sammenkomst sammen med hundene. Regina og Floyd er også tilstede, men de lar Missy sitte igjen i bilen. Missy stikker av fra bilen og møter Beethoven, men Regina stjeler valpene fra Newton-barna. Beethoven og Missy løper sin vei ut i ørkenen, forfulgt av Regina og Floyd. Newton-familien følger etter dem, og de tar igjen Regina, Floyd, Beethoven, Missy og valpene. Floyd truer med å slippe alle valpene ned i en elv, og han kakker til George i brystet med en pinne, men Beethoven biter tak i pinnen slik at Floyd mister balansen, Regina griper hånden hans, og begge to faller utfor stupet og havner i gjørme og mudder. Noen måneder senere får Newton-familien besøk av Brillo og Missy som forteller at dommeren i skilsmisse-saken ga ham ansvaret for Missy og Regina fikk ingenting etter skilsmissen deres. Valpene, som nå er nesten voksne, kommer løpende for å hilse på Missy i det filmen slutter.

 Rolleliste 
 Charles Grodin som George Newton.
 Bonnie Hunt som Alice Newton
 Nicholle Tom som Ryce Newton
 Christopher Castile som Ted Newton
 Sarah Rose Karr som Emily Newton
 Debi Mazar som Regina
 Chris Penn som Floyd
 Ashley Hamilton som Taylor Devereaux.

 Referanser 

Eksterne lenker


Kategori:Filmer fra 1993
Kategori:Barnefilmer fra USA
Kategori:Engelskspråklige filmer